Ruta dels rellotges de sol | Otos
Otos és un llogaret de la Vall d’Albaida situat a l’ombria de la serra del Benicadell que compta amb una peculiaritat de gran interès turístic: nombrosos rellotges de sol distribuïts arreu del poble que conformen un museu a l’aire lliure.
La ruta dels rellotges de sol nasqué al 2005 sota el nom Otos, el poble dels rellotges de sol. El projecte consistia amb la creació de 8 rellotges solars d’artistes valencians amb un gran prestigi nacional i internacional: Arcadi Blasco, Rafael Armengol, Manuel Boix, Toni Miró, Andreu Alfaro, Artur Heras, Elisa Martí i Rafael Amorós.
Actualment el poble compta amb més d’una trentena de rellotges i es pot realitzar una visita guiada.
La ruta actual consisteix en un visita guiada pels rellotges més importants del poble. La visita es fa cada diumenge, amb eixida a les 11h des de la Plaça del Llaurador. La duració sol oscil·lar entre una hora i mitja o dues.
El recorregut es realitza per guies experts en el tema. S’aborden qüestions tècniques per entendre el funcionament dels rellotges però d’una manera amena i comprensibles. A cada rellotge s’explica la voluntat artística del creador i també la història que hi amaga. Com que cada rellotge conté peculiaritats tècniques, artístiques i culturals es combinen els tres aspectes per fer una visita interessant des de diferents aspectes.
La visita finalitza al palau d’Otos, on es pot veure la Col·lecció Permanent d’Art d’Antoni Miró.
Per a realitzar aquesta visita no cal reservar plaça, només presentar-se un diumenge a la Plaça del Llaurador a les 11h. Si sou un grup de gent gran, aconsellem que telefoneu a l’ajuntament per avisar. 96 235 82 35
L’Ajuntament d’Otos ofereix la possibilitat de concertar visites altres dies i horaris.
¿Com concertar una visita?
Si no voleu realitzar la visita estàndard (diumenge a les 11h des de la Plaça del Llaurador) i voleu concertar unes altres condicions, és important seguir les següents indicacions:
Telefonar a l’ajuntament per veure si hi ha disponibilitat. Donar una xifra aproximada de la gent que sereu.
Quan s’haja acordat la data de la visita, tornar a telefonar per dir el nombre exacte de gent i acordar els detalls.
Telèfon de l’Ajuntament d’Otos - 96 235 82 35
Aconsellem telefonar amb temps d’antelació per comprovar la disponibilitat.
Si el número de gent és molt gran, l’Ajuntament d’Otos intentarà posar dos guies turístics.
Si sou una escola i veniu amb alumnes de primària, en la visita concertada també es pot realitzar un taller que consisteix en la fabricació d’un rellotge de sol de paper. Aquest taller s’ha de demanar.
L’Ajuntament fa saber que durant la visita és imprescindible la presència dels professors.
PREU PÚBLIC PER A CADA RECORREGUT
- Grups d'escolars, associacions i altres grups del municipi d'Otos: gratuïta.
- Grups escolars: 1€/persona
- Grups escolars (visita i taller): 2€/persona
- Altres grups:
Diumenge i festius: 1€/persona
Altres dies: 2 €/Persona (mínim, 30 € per grup)
-Institucions i Associacions sense ànim de lucre que sol·liciten formalment l'exempció en el pagament de les visites culturals relacionades amb actes o esdeveniments que realitze l’Ajuntament d'Otos: gratuïta.
- Descomptes per a grups.
Jubilats, associacions de discapacitats, carnet jove ............. 20%.
Xiquets menors de 10 anys acompanyats per adults ................ gratuïta.
Alguns enllaços interessants sobre la ruta:
Peça documental que narra la història de la ruta. https://vimeo.com/274473746
Recopilació de publicacions: http://publicacionsotos.blogspot.com/2018/06/otos-el-poble-dels-rellotge-de-sol.html
Coneixem la ruta dels rellotges de sol d'Otos amb Joan Olivares: http://www.comarcal.tv/noticia.php?video=7374
Ruta rellotges de sol: http://www.comarcal.tv/noticia.php?video=2847
Relació dels autors, de les obres, tipologia y relació de la ubicació de les mateixes en la població
Currículums dels artistes
Andreu Alfaro i Hernández (València, a l'Horta 1929)
Rafael Amorós (Albaida, 1964)
Joan Olivares i Alfonso (Otos, 1956)
Rafael Armengol (Benimodo, 1940)
Arcadi Blasco (Mutxamel, Alacant)
Manolo Boix (L'Alcúdia-València, 1942)
Artur Heras (Xàtiva, 1946)
Elisa Martí i Quilis (Otos)
Antoni Miró ( Alacant, Alcoi 1944)
Tino Pla (Otos)
la_historia_de_la_ruta.pdf
la_ruta_originaria.pdf
questionari_ruta_dels_rellotges_de_sol.pdf